CELEX: 32000F0712(02)
Language: sk
Date: 2000-05-29 00:00:00
Title: Akt Rady z 29. mája 2000 potvrdzujúci v súlade s článkom 34 Zmluvy o Európskej únii Dohovor o vzájomnej pomoci v trestných veciach medzi členskými štátmi Európskej únie (2000/C 197/01)

Dôležité právne oznámenie

|

32000F0712(02)

Úradný vestník 197 , 12/07/2000 S. 0001 - 0002

		Akt Radyz 29. mája 2000potvrdzujúci v súlade s článkom 34 Zmluvy o Európskej únii Dohovor o vzájomnej pomoci v trestných veciach medzi členskými štátmi Európskej únie(2000/C 197/01)RADA EURÓPSKEJ ÚNIE,so zreteľom na Zmluvu o Európskej únii, a najmä na jej článok 31 písm. a) a článok 34 ods. 2 písm. d),so zreteľom na podnet členských štátov,so zreteľom na stanovisko Európskeho parlamentu [1],keďže:(1) S cieľom dosiahnutia cieľov únie by sa mali zdokonaliť pravidlá vzájomnej pomoci v trestných veciach medzi členskými štátmi Európskej únie a mal by sa potvrdiť dohovor uvedený v prílohe k tomuto aktu.(2) Niektoré ustanovenia dohovoru spadajú do predmetu úpravy článku 1 rozhodnutia Rady 1999/437/ES zo 17. mája 1999 o niektorých opatreniach na uplatnenie dohody uzavretej medzi Radou Európskej únie a Islandskou republikou a Nórskym kráľovstvom, týkajúcich sa pripojenia sa týchto dvoch štátov k vykonávaniu, uplatňovaniu a rozvoju schengenského acquis [2].(3) Ide o články 3, 5, 6, 7, 12 a 23 a v rozsahu relevantnom k článku 12 o články 15 a 16 a v rozsahu relevantnom k článkom, ktoré sa v ňom uvádzajú, o článok 1.(4) V týchto ustanoveniach sa prihliadalo na postupy stanovené v dohode, ktorú uzatvorili Rada Európskej únie s Islandskou republikou a Nórskym kráľovstvom, týkajúcej sa pridruženia týchto štátov pri zavádzaní, uplatňovaní a rozvoji schengenského acquis [3].(5) Keď bude prijatie tohto aktu oznámené Islandskej republike a Nórskemu kráľovstvu v súlade s článkom 8 ods. 2 písm. a) vyššie uvedenej dohody, budú tieto dva štáty informované najmä o obsahu článku 29 o nadobudnutí platnosti pre Island a Nórsko a budú vyzvané, aby v čase, keď Radu a Komisiu informujú o splnení ústavných požiadaviek, predložili príslušné vyhlásenia podľa článku 24 dohovoru,ROZHODLA, že týmto sa potvrdzuje dohovor, ktorého text je uvedený v prílohe a ktorý dnes podpísali zástupcovia vlád členských štátov Únie,ODPORÚČA, aby bol prijatý členskými štátmi v súlade s ich ustavnými požiadavkami,VYZÝVA členské štáty, aby na tento účel začali príslušné postupy pred 1. januárom 2001.V Bruseli 29. mája 2000Za RadupredsedaA. Costa[1] Stanovisko predložené 17. februára 2000 (zatiaľ neuverejnené v úradnom vestníku).[2] Ú. v. ES L 176, 10.7.1999, s. 31.[3] Ú. v. ES L 176, 10.7.1999, s. 36.--------------------------------------------------